கேள்வி: பெராக்சியிருபாசுபாரிக் அமிலம் - வரலாறு பற்றி விளக்கவும்.
பதில்: பெராக்சிபாசுபாரிக் அமிலங்கள் இரண்டும் முதன்முதலில் 1910 ஆம் ஆண்டில் சூலியசு சுமிட்லின் மற்றும் பால் மாசினி ஆகியோரால் ஒருங்கிணைந்து தயாரிக்கப்பட்டு வகைப்படுத்தப்பட்டன. பைரோபாசுபாரிக் அமிலத்துடன் உயர் செறிவு ஐதரசன் பெராக்சைடு சேர்த்து வினைபுரியச் செய்கையில் பெராக்சியிருபாசுபாரிக் அமிலம் குறைவான அளவிலேயே கிடைத்தது. : H4P2O7 + H2O2 -> H4P2O8 + H2O
கேள்வி: பெராக்சியிருபாசுபாரிக் அமிலம் - தயாரிப்பு என்பது என்ன?
பதில்: பாசுபாரிக் அமிலத்துடன் புளோரின் சேர்த்து வினைபுரியச் செய்வதன் மூலம் பெராக்சியிருபாசுபாரிக் அமிலம் தயாரிக்கலாம். இவ்வினையில் பெராக்சியொருபாசுபாரிக் அமிலம் உடன் விளைபொருளாக உருவாகிறது. : 2H3PO4 + F2 -> H4P2O8 + 2HF இச்சேர்மம் வணிக ரீதியாக கிடைப்பதில்லை. தேவைக்கேற்பவே தயாரிக்கப்பட வேண்டும். பாசுபேட்டு கரைசல் மின்னாற்பகுப்பு செய்து பெராக்சியிருபாசுபேட்டுகளைப் பெறலாம்.
கேள்வி: பெராக்சியிருபாசுபாரிக் அமிலம் - பண்புகள் பற்றி தகவல் சொல்.
பதில்: பெராக்சியிருபாசுபாரிக் அமிலம் நான்கு புரோட்டான் வழங்கும் அமிலமாகும். இதன் காடித்தன்மை எண் pKa1 ≈ −0.3, pKa2 ≈ 0.5, pKa3 = 5.2 and pKa4 = 7.6 என அளவிடப்பட்டுள்ளன. நீரிய கரைசல்களுடன் சேர்த்து சூடுபடுத்தும்போது பெராக்சியொருபாசுபாரிக் அமிலம் மற்றும் பாசுபாரிக் அமிலமாக விகிதச்சமமின்றி பிரிகிறது. : H4P2O8 + H2O H3PO5 + H3PO4